GLAVA 03005 MINISTARSTVO OBRANE
III. OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA ZA 2025. GODINU
OBRAZLOŽENJE OPĆEG DIJELA 
OBRAZLOŽENJE OSTVARENJA PRIHODA I RASHODA, PRIMITAKA I IZDATAKA
U 2025. godini ostvareni ukupni prihodi glave 03005 Ministarstvo obrane iznosili su 1.417.723.849,08 eura ili 100,01% tekućeg plana za 2025. godinu. U odnosu na ostvarenje 2024. godine, ostvareni ukupni prihodi u 2025. veći su za 0,60%. Prihodi su se koristili za financiranje redovne djelatnosti odnosno za podmirenje rashoda izvršavanih u 2025. godini. U 2025. godini izvršeni ukupni rashodi iznosili su 1.554.618.846,68 eura ili 99,30 % tekućeg plana za 2025. godinu. U odnosu na izvršenje 2024. godine, izvršeni ukupni rashodi u 2025. veći su za 23,39 %. U 2025. godini izvršeni ukupni rashodi veći su od ostvarenih ukupnih prihoda za 136.894.997,60 eura.
U strukturi prihoda po ekonomskoj klasifikaciji, od 1.417.723.849,08 eura ostvarenih ukupnih prihoda u 2025. godini, na prihode poslovanja se odnosilo 1.416.794.087,34 eura ili 99,93%, a preostali dio od 929.761,74 eura ili 0,07% se odnosio na prihode ostvarene od prodaje nefinancijske imovine. Od 1.416.794.087,34 eura ostvarenih prihoda poslovanja, na prihode iz proračuna za financiranje rashoda odnosilo se 1.409.152.645,00 eura odnosno 99,46%, na pomoći iz inozemstva i od subjekata unutar općeg proračuna odnosilo se 4.540.719,35 eura ili 0,32%, na prihode od imovine odnosilo se 2.788.007,98 eura ili 0,20%, a na prihode od prodaje roba i pruženih usluga odnosilo se 312.715,01 eura ili 0,02%. Ostvarenje prihoda poslovanja u 2025. godini u odnosu na 2024. godinu veće je za 0,63%. Prihodi od prodaje nefinancijske imovine ostvareni su u iznosu od 929.761,74 eura od prodaje stanova u vlasništvu Republike Hrvatske koji su dani na upravljanje Ministarstvu obrane, a temeljem Odluke o prodaji stanova u vlasništvu Republike Hrvatske kojima upravlja Ministarstvo obrane. Ostvarenje prihoda od prodaje nefinancijske imovine u 2025. godini u odnosu na 2024. godinu manje je za 33,25%.
U strukturi rashoda po ekonomskoj klasifikaciji, od 1.554.618.846,68 eura izvršenih ukupnih rashoda u 2025. godini, na rashode poslovanja odnosilo se 869.573.903,89 eura ili 55,93%, a na rashode za nabavu nefinancijske imovine odnosilo se 685.044.942,79 eura ili 44,07%. Od 869.573.903,89 eura izvršenih rashoda poslovanja, na rashode za zaposlene odnosilo se 553.942.482,72 eura odnosno 63,70%, na materijalne rashode odnosilo se 308.909.927,20 eura odnosno 35,52% (najvećim dijelom na naknade zaposlenima, održavanje, energiju, prehranu, prijevoz, odjeću), a preostalih 6.721.493,97 eura odnosilo se na financijske rashode, naknade građanima i kućanstvima u novcu (rashodi za stipendije, školarine i ostale naknade iz proračuna u novcu) te naknade šteta. Rashodi poslovanja u 2025. godini izvršeni su u visini od 99,26 % plana,  a u odnosu na 2024. godinu izvršenje je veće za 9,85%. Od 685.044.942,79 eura izvršenih rashoda za nabavu nefinancijske imovine, 682.437.097,40 eura odnosno 99,62% odnosilo se na rashode za nabavu proizvedene dugotrajne imovine (vojna, informacijska, komunikacijska, uredska, medicinska i ostala oprema, građevinski objekti, prijevozna sredstva, nematerijalna proizvedena imovina), a preostalih 2.607.845,39 eura ili 0,38% eura odnosilo se na nematerijalnu imovinu i dodatna ulaganja na postrojenjima i opremi. Rashodi za nabavu nefinancijske imovine u 2025. godini izvršeni su u visini od 99,35% plana,  a u odnosu na 2024. godinu izvršenje je veće za 46,28%.
Po izvorima financiranja, od 1.417.723.849,08 eura ostvarenih ukupnih prihoda u 2025. godini, na prihode ostvarene iz izvora 1 Opći prihodi i primici odnosilo se 1.406.527.086,83 eura odnosno 99,21%, a preostalih 11.196.762,25 eura ili 0,79% odnosilo se na prihode ostvarene iz izvora 3 Vlastiti prihodi (prodaja roba i pružene usluge), izvora 4 Prihodi za posebne namjene (od uplate sredstava s osnove dobiti trgovačkog društva Agencija Alan d.o.o. u Državni proračun Republike Hrvatske), iz izvora 5 Pomoći (pomoći od inozemnih vlada, međunarodnih organizacija i institucija i tijela EU te izvanproračunskih korisnika), izvora 7 Prihodi od nefinancijske imovine i nadoknade štete s osnova osiguranja (prihodi od prodaje stanova u vlasništvu Republike Hrvatske koji su dani na upravljanje Ministarstvu obrane) i 8 Namjenski primici od zaduživanja (iz Mehanizma za oporavak i otpornost). Od 1.554.618.846,68 izvršenih ukupnih rashoda u 2025. godini, na rashode iz izvora 1 Opći prihodi i primici odnosilo se 1.406.527.086,83 eura odnosno 90,47%, na rashode iz izvora 5 Pomoći odnosilo se 144.862.614,04 eura ili 9,32% (za opremanje, naknade zaposlenima vezane uz NATO aktivnosti i projektnu dokumentaciju), a preostalih 3.229.145,81 eura ili 0,21% odnosilo se na rashode iz izvora 3 Vlastiti prihodi (za rashode nastale obavljanjem poslova od kojih su ostvareni prihodi i za rashode redovnog poslovanja), izvora 4 Prihodi za posebne namjene (za opremanje) i izvora 8 Namjenski primici od zaduživanja (za obnovu zgrada oštećenih u potresu).
Ukupni rashodi u 2025. godini izvršeni su u okviru funkcijske klasifikacije 02 Obrana. Od 1.554.618.846,68 izvršenih ukupnih rashoda, u okviru funkcijske klasifikacije 021 Vojna obrana izvršeno je 1.531.761.719,26 eura ili 98,53%, a preostalih 22.857.127,42 eura ili 1,47% izvršeno je u okviru klasifikacije 023 Inozemna vojna pomoć.
Stanje novca u banci i blagajni 01.01.2025. iznosilo je 611.426,68 eura, a 31.12.2025. 592.799,04 eura.
OBRAZLOŽENJE OSTVARENOG PRIJENOSA SREDSTAVA IZ PRETHODNE GODINE I PRIJENOSA SREDSTAVA U SLJEDEĆE RAZDOBLJE
[bookmark: _GoBack]Iz 2024. u 2025. godinu preneseno je 161.117.481,00 eura neutrošenih prihoda iz prethodnih godina koji su se mogli koristiti za podmirenje rashoda u 2025. godini i isti su uključeni u rebalansirani plan za 2025. godinu. U izvoru 3 Vlastiti prihodi prenesena su sredstva iz 2024. u 2025. godinu u iznosu od 1.194.688,68 eura od ostvarenih prihoda od prodaje roba i pruženih usluga. U izvoru 4 Prihodi za posebne namjene prenesena su sredstva iz 2024. u 2025. godinu u iznosu od 5.646.238,21 eura od ostvarenih prihoda od uplata sredstava s osnove dobiti nakon oporezivanja Agencije Alan d.o.o., Zagreb u Državni proračun Republike Hrvatske i od uplate sredstava od Ministarstva unutarnjih poslova temeljem Sporazuma o suradnji u području zrakoplovne potrage i spašavanja. U izvoru 5 Pomoći prenesena su sredstva iz 2024. u 2025. godinu u iznosu od 147.976.057,56 eura od ostvarenih prihoda od inozemnih vlada, institucija i tijela Europske unije, međunarodnih organizacija i ostalih institucija te izvanproračunskih korisnika. U izvoru 7 Prihodi od nefinancijske imovine i nadoknade štete s osnova osiguranja prenesena su sredstva iz 2024. u 2025. godinu u iznosu od 6.300.496,55 eura od ostvarenih prihoda od prodaje stanova temeljem Odluke o prodaji stanova u vlasništvu Republike Hrvatske kojima upravlja Ministarstvo obrane. Iz 2025. u 2026. godinu prenosi se ukupno 24.222.483,40 eura neutrošenih prihoda iz prethodnih godina koji se mogu koristiti za podmirenje rashoda u 2026. godini. U izvoru 3 Vlastiti prihodi prenose se sredstva iz 2025. u 2026. godinu u iznosu od 911.807,98 eura od ostvarenih prihoda od prodaje roba i pruženih usluga. U izvoru 4 Prihodi za posebne namjene iz 2025. u 2026. godinu prenosi se iznos od 8.426.254,26 eura od ostvarenih prihoda od uplata sredstava s osnove dobiti nakon oporezivanja Agencije Alan d.o.o., Zagreb u Državni proračun Republike Hrvatske i od uplate sredstava od Ministarstva unutarnjih poslova temeljem Sporazuma o suradnji u području zrakoplovne potrage i spašavanja. U izvoru 5 Pomoći prenose se sredstva iz 2025. u 2026. godinu u iznosu od 7.654.162,87 eura od ostvarenih prihoda od inozemnih vlada, institucija i tijela Europske unije, međunarodnih organizacija i ostalih institucija te izvanproračunskih korisnika. U izvoru 7 Prihodi od nefinancijske imovine i nadoknade štete s osnova osiguranja iz 2025. u 2026. godinu prenosi se iznos od 7.230.258,29 eura od ostvarenih prihoda od prodaje stanova temeljem Odluke o prodaji stanova u vlasništvu Republike Hrvatske kojima upravlja Ministarstvo obrane.
U sažetku računa prihoda i rashoda izvršeni ukupni rashodi u 2025. godini veći su od ostvarenih ukupnih prihoda u 2025. godini za 136.894.997,60 eura, što se poravnava računom financiranja u kojem neto financiranje, odnosno razlika prenesenih prihoda iz 2024. u 2025. godinu i prijenosa prihoda iz 2025. u 2026. godinu iznosi 136.894.997,60 eura.  

